इन्‍हें अब सोते जागते बस खुदाई-खुदाई, खुदाई और खुदाई ही दिखाई देता है। इनके भाई-बिरादर सब इसी धन्‍धे में हैं। इनका नाम कई विभागों में बड़े सम्‍मान से लिया जाता हैं। मोहन जोदड़ो-हड़प्‍पा की खुदाई के बाद से इनकी ऐसी धाक जमीं की अब यह खुदाई के काम के लिये मोहताज नहीं है। पुराने खण्‍डर को देखकर उनका अनुमान लगाया जा सकता है परन्‍तु इनको देखकर इनकी आयु का अनुमान नहीं लगाया जा सकता क्‍योंकि जब कोई इनसे उम्र के बारे में पूछता तो यह कहते हैं, ''बस मुझे खुदाई करनी है।''